Държавен вестник, бр. 88, 2008 г., стр. 86

С Т Р .  86
Д Ъ Р Ж А В Е Н   В Е С Т Н И К
Б Р О Й  88
Чл. 698. Таблиците за дежурните и вахтените
постове на кораба, включително и на специал-
ните, се разработват от командира на кораба (за
еднотипните кораби—от щаба на дивизиона) и
се утвърждават от командира на дивизиона.
Чл. 699. (1) Организацията на службата на
корабните наряди и нейното ръководство се
възлага на помощник-командира на кораба.
(2) Ръководството на службата на корабни-
те наряди на корабите IV ранг при съвместната
им стоянка в базата със заповед на командира
на дивизиона се възлага на един от офицерите
от щаба на дивизиона.
Чл. 700. Офицерите, старшините и матроси-
те след преминаване на необходимата подго-
товка и съответната проверка със заповед се
допускат до носене на службата на корабните
или специалните наряди. В зависимост от тех-
ните задължения в службата те са длъжни в
касаещия ги обем да знаят: устройството на
кораба, отсека (помещението), бойния пост;
разположението и предназначението на посто-
вете от дежурната и вахтената служба на кора-
ба (бойната част, службата), средствата за бор-
ба за живучест на кораба, отсека (помещение-
то), бойния пост, правилата за отваряне и зат-
варяне на непроницаемите врати, люковете,
гърловините и илюминаторите, правилата за
боравене със стрелковото оръжие, с което са
въоръжени; задълженията по инструкциите.
Чл. 701. (1) Командирът на подразделение-
то, от което се назначава корабният наряд, от-
говаря за подготовката на лицата, които са
назначени в наряд, за техния инструктаж и за
своевременното им явяване на развод.
(2) На личния състав до застъпването му в
наряд се предоставя не по-малко от три часа за
подготовка, проверка на знанията, на задълже-
нията и почивка (сън).
Чл. 702. (1) На всички кораби на ход, на котва
и по заповед на командира на кораба вахтената
и дежурната служба се ръководят от вахтения
офицер.
(2) При стоянка на кораба на швартови (боч-
ка) вахтената и дежурната служба се ръководят
от дежурния по кораб.
(3) На надводните кораби I ранг при стоянка
на котва (бочка, швартови) горната вахта се
ръководи от вахтения офицер.
(4) При стоянка на подводниците и надвод-
ните кораби II и III ранг на котва (бочка) се
назначават и вахтени офицери. Дежурен по
кораб в този случай може да не се назначава.
Чл. 703. Моментът на преподчинение на вах-
тената и дежурната служба на вахтения офицер
се определя от командата “Вахтената и дежур-
ната служба по походно застъпи!”, която се по-
дава 15 минути преди снемането от котва (боч-
ка, швартови). Преподчинението на вахтената и
дежурната служба на дежурния по кораб се оп-
ределя от командата “Вахтената и дежурната
служба по котвено застъпи!”, която се подава
след заставане на котва (бочка, швартови).
Раздел II
Ред за назначаване на корабните наряди
Чл. 704. (1) За носене на службата на кораб-
ните наряди се привлича целият личен състав
на кораба, отдаден в заповед.
(2) Графикът за наряда “Дежурен по корабен
дивизион” се води от началника на щаба на ди-
визиона или от назначен офицер от щаба на
дивизиона. Графикът за назначаването на кора-
бен наряд на офицерите и старшините на коман-
ди се води от помощник-командира на кораба.
Чл. 705. Помощник-командирът на кора-
ба е длъжен да определя смените на вахтата
на офицерите така, че един и същи офицер да
не стои на вахта в едни и същи часове на де-
нонощието.
Чл. 706. (1) На корабна вахта и дежурство се
назначават всички офицери от кораба с изклю-
чение на офицерите от електромеханичната
бойна част на надводните кораби и медицин-
ската служба, които носят специални наряди.
(2) До самостоятелно носене на ходова вах-
та офицерите се допускат след полагане на съ-
ответните изпити. Списъкът на офицерите,
допуснати до самостоятелно носене на ходова
вахта, се обявява със заповед на командира на
кораба (дивизиона).
(3) Командирите на щурмански бойни части
(секции) и групи в навечерието на деня за изли-
зане в море и на поход не се назначават в кораб-
на вахта, дежурство и работа.
Чл. 707. За помощник-дежурни на надвод-
ните кораби се назначават старшини или добре
подготвени матроси. На корабите I ранг на ход
за помощник-дежурни се назначават офицери.
Чл. 708. (1) Графиците за назначаване в де-
нонощен наряд (корабен и специален) и разпи-
санията за корабната вахта (приложение № 7)
се съставят от помощник-командира на кораба
съгласно Устава за войсковата служба на Въо-
ръжените сили на Република България и се съх-
раняват в продължение на една година в регис-
тратурата.
(2) Корабният и специалният наряд за пред-
стоящото денонощие се обявяват на личния
състав при извършване на бойния разчет.
(3) На корабите IV ранг графиците за носене
на корабното дежурство и разписанията за ко-
рабната вахта се подписват от началника на щаба
на дивизиона.
Раздел III
Общи задължения на лицата от корабните
наряди
Чл. 709. (1) Личният състав от кораба, кой-
то е назначен в денонощен наряд, носи служ-
бата в строго съответствие с изискванията на
този устав.
(2) За лицата от вахтената и дежурната служ-
ба се разработват инструкции за конкретизира-
не на разпоредбите от устава при отчитане на
особеностите на службата на проекта кораб.